વર્ષ 2006માં ડીવાયએસપીની પરીક્ષા આપ્યા બાદ આ કોર્ટ મેટર થવાના કારણે 2008માં અન્ય ભરતીમાં પીએસઆઇ થયા હતા અને અઢી વર્ષ સુધી ભાવનગરમાં ફરજ બજાવી હતી. વિજય પટેલનો મૂળ શોખ વાઇલ્ડ લાઇફ ફોટોગ્રાફીનો હતો. આ શોખ ડીવાયએસપી બન્યા પછી પૂર્ણ કર્યો હતો. તેઓ ભારતના પ્રસિદ્ધ વાઇલ્ડ લાઇફ ફોટોગ્રાફર સુધીર શિવરામ સાથે ફોટોગ્રાફી કરી ચુક્યા છે અને રાજસ્થાનના રણથંભોર નેશનલ પાર્કમાં વાઘની ફોટોગ્રાફી કરી છે. પોલીસીંગ ઉપરાંત વાઇલ્ડ લાઇફ ફોટોગ્રાફીનો શોખ પૂર્ણ કરવા તેઓ વર્ષમા એક વખત રજા લઇને ફોટોગ્રાફી કરવા માટે જંગલો ખૂંદે છે.